
[bookmark: _GoBack]Javni poziv za prijavu predavača na seminaru
za predstavnike jedinica za osiguravanje i unaprjeđivanje kvalitete visokih učilišta na temu

„Unutarnje vrednovanje/prosudba/audit sustava osiguravanja i unaprjeđivanja kvalitete visokog učilišta"

Informacije o projektu „Osiguravanje kvalitete u visokom obrazovanju“ 
Agencija za znanost i visoko obrazovanje (dalje u tekstu: Naručitelj) u sklopu Programa Učinkoviti ljudski potencijali 2021. – 2027. Europskog socijalnog fonda plus (ESF+) provodi projekt SF.2.4.06.02.0001 „Osiguravanje kvalitete u visokom obrazovanju kroz izravnu dodjelu bespovratnih sredstava“ (AZVOK). 

Cilj projekta je osiguravanje kvalitetnog i dostupnog visokog obrazovanja kroz povećanje kvalitete i učinkovitosti rada hrvatskih visokih učilišta razvojem novih te unapređenjem postojećih postupaka vanjskih vrednovanja i jačanjem uloge unutarnjih sustava osiguravanja i unaprjeđivanja kvalitete na visokim učilištima. 

U sklopu projekta predviđena je organizacija i provedba edukacijskih aktivnosti za visoka učilišta te izrada edukativnih materijala koji će i nakon projekta biti dostupni svim zainteresiranima putem mrežne stranice Naručitelja, odnosno projektne stranice.

Više informacija o projektu dostupno je na mrežnoj stranici AZVO.

Svrha organizacije edukativnih aktivnosti za visoka učilišta
Naručitelj će kroz organizaciju i provedbu edukacijskih aktivnosti za visoka učilišta i njihove zaposlenike poticati razvoj, prijenos i prihvaćanje dobre prakse u procesima unutarnjeg i vanjskog osiguravanja kvalitete kako bi dodatno osnažio provedbu zakonodavnog okvira, europskih i nacionalnih politika te inicijativa s ciljem implementacije Standarda i smjernica za osiguravanje kvalitete u Europskom prostoru visokog obrazovanja (ESG). 

Putem ovog Javnog poziva Naručitelj će odabrati do tri (3) predavača, po jednog predavača predstavnika sveučilišta, jednog predavača predstavnika fakulteta/akademije te jednog predavača predstavnika veleučilišta koji će sudjelovati na seminaru  „Unutarnje vrednovanje/prosudba/audit sustava osiguravanja i unaprjeđivanja kvalitete visokog učilišta". Seminar će se održati uživo u hotelu Zonar Zagreb na  Trgu Krešimira Ćosića 9 u Zagrebu,   23. listopada 2026. godine. 
[bookmark: _Hlk222238364]Osobe koje će biti izabrane kao predavači na navedenom seminaru mogu biti zaposlenici visokog učilišta koji su obnašali funkciju predsjednika povjerenstva za unutarnje vrednovanje/prosudbu/audit sustava osiguravanja i unaprjeđivanja kvalitete visokog učilišta (sveučilišta, fakulteta/akademije, veleučilišta) ili voditelja Ureda za kvalitetu visokog učilišta i imaju iskustvo u  provedbi unutarnjeg vrednovanja/prosudbe/audita i/ili jsu usko surađivali s povjerenstvom za unutarnju prosudbu pri provedbi unutarnje prosudbe. 

Opis zadataka izabranog predavača 

A. [bookmark: _Hlk235442787][bookmark: _Hlk222231022]Izraditi i održati prezentaciju uživo za sudionike seminara o iskustvima i primjerima dobre prakse u provedbi postupka unutarnjeg vrednovanja/ prosudbe/audita sustava osiguravanja i unaprjeđivanja kvalitete (SOK) visokog učilišta uključujući prezentaciju procedure unutarnjeg vrednovanja SOK visokog učilišta, kriterije za izbor članova povjerenstva za unutarnje vrednovanje/prosudbu/audita SOK-a, postupak njihovog imenovanja, edukaciju, odgovornosti i djelokrug rada, postupak planiranja unutarnjeg vrednovanja SOK-a, izbora ciljeva vrednovanja, metodologije, standarda, pokazatelja postignuća, provedba postupka unutarnjeg vrednovanja, strukture izvješća, diseminacije rezultata, ciljane provedbe poboljšanja  i zatvaranja PDCA ciklusa, utjecaju provedbe postupka na razvoj kulture kvalitete na visokom učilištu te sinergiji unutarnjeg i vanjskog vrednovanja.  
B. Sudjelovati u raspravi te razmjeni iskustva i prakse sa sudionicima seminara. 
C. Sudjelovati uživo u provedbi radioničkog dijela seminara s ciljem razmjene praktičnih primjera provedbe unutarnjeg vrednovanja SOK-a visokog učilišta, usporedbe procedura i modela vrednovanja, izbora ciljeva vrednovanja, metodologije, standarda, pokazatelja postignuća, strukture izvješća, diseminacije rezultata, ciljane provedbe poboljšanja  i zatvaranja PDCA ciklusa uz prezentaciju operativnih i kulturoloških izazova te primjera njihovog uspješnog rješavanja.

D. [bookmark: _Hlk222235914]Nakon održanog seminara, na temelju rezultata radioničkog dijela izraditi preporuke temeljene na prepoznatim praktičnim primjerima dobre prakse čija primjena može unaprjediti provedbu postupka unutarnjeg vrednovanja/audita/prosudbe sustava osiguravanja i unaprjeđivanja kvalitete visokog učilišta.
 
Plan seminara
Izabrani predavači obavit će svoje zadaće u vremenskom razdoblju od potpisa ugovora temeljem ovog Javnog poziva najkasnije do 6. studenog 2026. godine i to kroz tri faze:

1. faza – izrada prezentacije o iskustvima i primjerima dobre prakse u provedbi postupka unutarnjeg vrednovanja/prosudbe/audita sustava osiguravanja kvalitete visokog učilišta uz prezentaciju operativnih i kulturoloških izazova te primjera dobre prakse njihovog rješavanja. Isporuka Naručitelju do 19. listopada 2026.

2. [bookmark: _Hlk222321459]faza – izlaganje prezentacije te sudjelovanje u raspravi sa sudionicima seminara s ciljem uzajamne usmene razmjene iskustva i dobre prakse u okviru seminara planiranog za 23. listopada 2026. godine. 

3. faza - sudjelovati uživo u održavanju radioničkog dijela seminara. Poticati i koordinirati raspravu i razmjenu praktičnog iskustva, primjera dobre prakse i izazova te načina njihovog uspješnog rješavanja u provedbi unutarnjeg vrednovanja/ prosudbe/audita SOK-a visokog učilišta. Rasprava obuhvaća razmjenu iskustva u donošenju i provedbi procedure koja regulira postupak unutarnjeg vrednovanja SOK-a visokog učilišta uključujući  kompetencijski profil, odabir i edukaciju članova povjerenstva za unutarnje vrednovanje/prosudbu, dogovor i odabir ciljeva unutarnjeg vrednovanja, izbor metodologije, izrada plana unutarnjeg vrednovanja, odabir standarda, pokazatelja postignuća, provedba unutarnjeg vrednovanja, strukture izvješća, diseminacije rezultata, ciljane provedbe poboljšanja  i zatvaranja PDCA ciklusa uz prezentaciju operativnih i kulturoloških izazova te primjera njihovog uspješnog rješavanja.

4. faza – temeljem razmjene iskustva i rasprave sa sudionicima seminara izraditi preporuke za unaprjeđenje postupka unutarnjeg vrednovanja/prosudbe/audita sustava osiguravanja i unaprjeđivanja kvalitete visokog učilišta. Isporuka Naručitelju do 6. studenoga 2026. godine.


U svom radu, izabrani predavači dužni su:
1. surađivati i aktivno komunicirati s Naručiteljem u vezi s izvršavanjem aktivnosti iz ovog Javnog poziva,
2. pravodobno izrađivati i dostavljati Naručitelju  sve dokumente navedene u ovom Javnom pozivu,
3. pridržavati se načela akademske čestitosti, profesionalnosti i etike te načina komunikacije primjerenog akademskom okruženju.

Navedeni rokovi su obvezujući i od važnosti za izvršenje posla kako bi ostale planirane projektne aktivnosti mogle biti provedene prema definiranom projektnom vremenskom planu.

O eventualnim izmjenama u planu seminara izabrani predavači bit će obaviješteni pisano putem email adrese koju su dostavili u prijavnoj dokumentaciji.

Izabrani predavači dužni su ugovorne obveze izvršavati u zadanim rokovima i u skladu s načelima osiguravanja i unaprjeđivanja kvalitete. 

Komunikacija i isporuka
Komunikacija izabranih predavača s Naručiteljem odvija se putem elektroničke pošte, iznimno telefonski. Isporuka izrađenih materijala se odvija putem elektroničke pošte u obliku datoteka odgovarajućih formata.

Kvaliteta isporučenih materijala
Naručitelj zadržava pravo pregleda i dostave komentara na izrađene dokumente ako isti ne sadrže traženu razinu kvalitete. Potvrda Naručitelja o svim obavljenim zadacima iz ovoga Javnog poziva služi kao osnova za isplatu financijske naknade za rad izabranog predavača.

Tehnička podrška u radu stručnjaka
Naručitelj će za potrebe izvršavanja usluga iz ugovora za vrijeme trajanja ugovora s izabranim predavačima osigurati tehničke uvjete, prostor i opremu koji odgovaraju zahtjevima i potrebama održavanja seminara sukladno ovom Javnom pozivu. 

Naručitelj će snositi troškove putovanja i smještaja odabranih predavača za dolazak na seminar.

Ugovor s izabranim predavačem
Za obavljanje poslova koje su predmet ovog Javnog poziva sklapa se Ugovor kojim će biti određena naknada za obavljeni posao te će se odrediti sve obaveze ugovorenih strana kao i eventualna autorska prava. 

Obvezni uvjeti za izbor predavača(ica)
Svi kandidati/kinje za predavače moraju ispunjavati sljedeće minimalne uvjete:

· zaposlenje na visokom učilištu na radnom mjestu voditelj Ureda za  osiguravanje i unaprjeđivanje kvalitete visokog učilišta ili stalno zaposlenje na drugom radnom mjestu, a obnašali su funkciju predsjednika povjerenstva za unutarnje vrednovanje/prosudbu/audit sustava osiguravanja i unaprjeđivanja kvalitete visokog učilišta (sveučilišta, fakulteta/akademije, veleučilišta) te imaju iskustvo u  provedbi unutarnje prosudbe/audita na temelju Standarda i smjernica za osiguravanje kvalitete na Europskom prostoru visokog obrazovanja (ESG,  2015. g.). 
· [bookmark: _Hlk224047749]najmanje 2 godine rada na visokom učilištu na poslovima povezanim s unutarnjim osiguravanjem kvalitete.

Bodovanje i rangiranje kandidata/kinja 
Kandidati/tkinje koji ispunjavaju minimalne uvjete će biti vrednovani i temeljem ostvarenih bodova prema sljedećim kriterijima:

Izabrani predavač/ica stječe veći broj bodova ako:
1. Predstavlja visoko učilište koje je provelo veći broj unutarnjih prosudbi koje su doprinjele kontinuiranom unaprjeđivanju kvalitete i stvaranju poticajnog okruženja za rasprave o kvaliteti te širenju kulture kvalitete unutar visokog učilišta
2. Predstavlja visoko učilište koje je provelo poboljšanja pojedinih procesa, aktivnosti i dokumenta temeljem analiziranih kvantitativnih i kvalitativnih pokazatelja te rezultata unutarnjih prosudbi. 
3. Predstavlja visoko učilište čija jedinica za osiguravanje i unaprjeđivanje kvalitete je podnijela godišnje izvješće senatu/fakultetskom/ akademijskom vijeću ili upravnom vijeću veleučilišta.
4. Predstavlja rad matičnog visokog učilišta koje kontinuirano održava edukacije iz područja unaprjeđivanja unutarnjeg osiguravanja kvalitete na visokim učilištima  s ciljem unaprjeđivanja kulture kvalitete.

Dokumentacija koju je potrebno dostaviti
Kandidati/tkinje koji/e podnose prijavu na ovaj Javni poziv dužni su dostaviti dokumentaciju kojom dokazuju ispunjavanje minimalnih uvjeta odnosno kojom dokazuju stručno iskustvo za koje se ostvaruju bodovi.

U svrhu dokazivanja uvjeta iz ovog javnog poziva kandidati/tkinje moraju dostaviti:

1. Životopis u kojemu će biti vidljivo zadovoljavanje minimalnih uvjeta i stručnog iskustva.

U svrhu dokazivanja kriterija za koje se ostvaruju bodovi, kandidati/kinje moraju  dodatno dostaviti sljedeću dokumentaciju:

1. Za broj provedenih  unutarnjih vrednovanja/prosudbi/audita na visokom učilištu: za svaku aktivnost potrebno je dostaviti odluku o imenovanju tima za  unutarnju prosudbu ili potpisano izvješće o unutarnjoj prosudbi
2. Za broj provedenih  poboljšanja u fazi naknadnog praćenja dostaviti izvješće/a o provednoj fazi naknadnog praćenja s pregledom broja provedenih poboljšanja

3. Za broj podnijetih godišnjih izvješća senatu/fakultetskom/ akademijskom vijeću ili upravnom vijeću veleučilišta koje je jedinica za osiguravanje i unaprjeđivanje kvalitete matičnog visokog učilišta podnijela:  za svako godišnje izvješće jedinice za osiguravanje i unaprjeđivanje kvalitete zapisnik sjednice senata/fakultetskog/ akademijskog vijeća ili upravnog vijeća veleučilišta na kojoj je izvješće usvojeno ili dostaviti cjelovito godišnje izvješće jedinice za osiguravanje i unaprjeđivanje kvalitete visokog učilišta

4. Za iskustvo u vođenja edukacija iz područja unaprjeđivanja unutarnjeg osiguravanja kvalitete na veleučilištu/visokom učilištu: za svaku održanu edukaciju potvrdu ili drugi dokaz o vođenju edukacije koja uključuje temu, datum održavanja edukacije i podatak za koga je održana edukacija. 

Za istinitost podataka predavač jamči svojim potpisom na prijavi na ovaj Javni poziv.


Prethodno iskustvo relevantno za provedbu projektne aktivnosti navedeno u životopisu koje se ne može nedvojbeno potvrditi neće se uzimati u obzir prilikom postupka odabira kandidata.

Postupak odabira predavača/ica
Provjeru kriterija provodi Stručno povjerenstvo sastavljeno od predstavnika Naručitelja. Povjerenstvo razmatra svaku prijavu i ravnatelju podnosi zajednički izvještaj o ispunjavanju kriterija i evaluaciji prijava.

Obvezni kriterij je ispunjavanje minimalnih uvjeta što predstavlja nužan preduvjet za uključivanje kandidata/tkinje u daljnji postupak ocjenjivanja, a ocjenjuje se od strane svih članova/ica povjerenstva s DA (ispunjava) ili NE (ne ispunjava).
Ostali se kriteriji ocjenjuju brojčanim ocjenama kako slijedi:



	Red. br.  
	Stručno iskustvo predavača / ice 
	Kriterij 
	Bodovi 
	Ukupno najviše ostvarenih bodova 

	Predavač/ica (1) 

	1.1
	Broj provedenih unutarnjih vrednovanja/prosudbi/audita na visokom učilištu u zadnjih 6 godina

	  1 prosudba
  2 prosudbe
  3 ili više prosudbi

	3
6
9
	









39

	1.2
	Broj  provedenih poboljšanja tijekom zadnje 3 godine kao rezultat unutarnjeg/ih vrednovanja
	 Do 5 poboljšanja
 Do 10 poboljšanja
 Više od 10  poboljšanja
	3
6
9
	

	1.3
	Jedinica za osiguravanje i unaprjeđivanje kvalitete matičnog visokog učilišta je podnijela godišnje izvješće senatu/fakultetskom/ akademijskom vijeću ili upravnom vijeću veleučilišta

	1 izvješće
2 izvješća
3 izvješća

	3
6
9
	

	1.4


	Broj edukacija iz područja unaprjeđivanja unutarnjeg osiguravanja kvalitete na visokim učilištima  koje je predavač/ica održao/la. 
 
		1 
2 
3 
4 ili više 



		    3
    6
    9


12
	



U slučaju da pojedini/e kandidati/tkinje ostvare isti broj bodova temeljem kriterija za bodovanje stručnog iskustva, prednost će imati kandidat/kinja koji/a se prvi/a prijavio/la na Javni poziv.
Kandidat/tkinja je dužan/na prilikom prijave svu traženu dokumentaciju te dokumentaciju koja služi za ostvarivanje bodova za stručno iskustvo dostaviti u zajedničkoj mapi.

Odluku o odabiru predavača/ice donosi ravnateljica Naručitelja na prijedlog Stručnog povjerenstva. Odluka o odabiru predavača/ice je neopoziva i konačna osim ako izabrani predavač odustane te se u tom slučaju odabire prvi sljedeći kandidat s najvećim brojem ostvarenih bodova. Ovim izborom ne nastaje obveza, nego tek potpisom Ugovora.

Prijavitelji pristaju na sve uvjete javnog poziva i odluke Stručnog povjerenstva.

Naknada odabranim predavačima/cama
Za obavljanje poslova koje su predmet ovog Javnog poziva, izabrani predavač/ica će temeljem ugovora sklopljenog s Naručiteljem primiti odgovarajuću financijsku naknadu za rad.

Sudjelovanje u projektu predavača/ice će pratiti predstavnik/ica Naručitelja.

Podnošenje prijave na Javni poziv
Prijavu kandidati/kinje mogu dostaviti elektroničkim putem na adresu e-pošte azvok.edukacije@azvo.hr .

Rok za podnošenje prijave je 4. listopada 2026. godine do 23:59 sati. Nepotpune i prijave koje su podnesene nakon roka neće se razmatrati.

Kandidati/tkinje mogu postavljati pitanja vezano uz tekst Javnog poziva. Pitanja se podnose putem elektroničke pošte na adresu  azvok.edukacije@azvo.hr  do 2. listopada 2026. godine do 23:59 sati.

Postupak odabira kandidata/tkinje 
Kandidati/tkinje koji/e ispunjavaju minimalne uvjete odabira ulaze u sljedeći krug provjere odnosno ocjenjivanja i rangiranja.

Odabranom kandidatu/tkinji će u sklopu odluke o odabiru biti dostavljena i informacija o potpisu ugovora i detaljima vezanim uz početak rada na projektu.

Ime odabranog kandidata objavljuje se na mrežnim stranicama Naručitelja te se time smatra da su svi ostali kandidati obaviješteni o odabiru. 

